# EU-rahoitusohjelmakauden 2021-2027 sisäasioiden rahastoja koskevan lainsäädäntöhankkeen asettaminen

**Asettaminen**

Sisäministeriö on tänään asettanut lainsäädäntöhankkeen sisäasioiden rahastoja koskevan lainsäädännön valmistelemiseksi EU-rahoitusohjelmakauden 2021–2027 kansallista toimeenpanoa varten.

**Toimikausi**

 3.6.2019 – 31.12.2020. Hallituksen esitys on tarkoitus antaa eduskunnalle syysistuntokaudella 2020.

**Tausta**

Euroopan unionin rahoitusohjelmakaudelle 2021–2027 tullaan perustamaan sisäasioiden alalle kolme rahastoa, turvapaikka- ja maahanmuuttorahasto (Asylum and Migration Fund), sisäisen turvallisuuden rahasto (Internal Security Fund) ja rajaturvallisuuden ja viisumipolitiikan rahoitusväline (Instrument for financial support for border management and visa) osana yhdennetyn rajaturvallisuuden rahastoa (Integrated Border Management Fund).

Euroopan komissio antoi 12. ja 13.6.2018 seuraavat edellä mainittuja rahastoja koskevat asetusehdotukset:

1) ehdotus Euroopan parlamentin ja neuvoston asetukseksi turvapaikka- ja maahanmuuttorahaston perustamisesta (KOM (2018) 471 lopullinen),

2) ehdotus Euroopan parlamentin ja neuvoston asetukseksi sisäisen turvallisuuden rahaston perustamisesta (KOM (2018) 472 lopullinen), ja

3) ehdotus Euroopan parlamentin ja neuvoston asetukseksi rajaturvallisuuden ja viisumipolitiikan rahoitusvälineen perustamisesta yhdennetyn rajaturvallisuuden rahaston osaksi (KOM (2018) 473 lopullinen).

Lisäksi Euroopan komissio antoi 29.5.2018 ehdotuksen Euroopan parlamentin ja neuvoston asetukseksi yleisistä säännöksistä ja rahoitussäännöistä Euroopan aluekehitysrahastolle, Euroopan sosiaalirahasto plussalle, koheesiorahastolle ja Euroopan meri- ja kalatalousrahastolle sekä rahoitussäännöistä turvapaikka- ja maahanmuuttorahastolle, sisäisen turvallisuuden rahastolle ja rajaturvallisuuden ja viisumipolitiikan rahoitusvälineelle (KOM (2018) 357 lopullinen).

Asetusehdotuksia ei ole vielä hyväksytty, vaan niitä käsitellään parhaillaan neuvoston työryhmissä.

EU:n rahoitusohjelmakaudelle 2014–2020 säädettiin sisäasioiden rahastoja koskien erityislaki (laki sisäasioiden rahastoista 903/2014) ja valtioneuvoston asetus (asetus sisäasioiden rahastoista, 351/2015) sääntelemään rahastojen toimeenpanoa kansallisesti. Kuten nykyisellä ohjelmakaudella, myös ohjelmakautta 2021–2027 koskevat EU-säädökset tullaan laatimaan yleisellä tasolla, mistä johtuen on tarpeen määritellä rahastojen hallinnointia koskevat tarkemmat säännöt kansallisesti.

**Tehtävä**

Työryhmän tehtävänä on valmistella hallituksen esityksen muotoon ehdotus sisäasioiden rahastoja koskevaksi laiksi sekä ehdotus valtioneuvoston asetukseksi. Työryhmä ottaa myös kantaa siirtymäsäännöksiin koskien nykyistä ohjelmakautta.

Työn lähtökohtana ovat edellä mainitut EU-asetusehdotukset ja nykyistä ohjelmakautta koskeva kansallinen lainsäädäntö. Hankkeen aikana tulee selvittää ja tämän perusteella tehdä perustellut ehdotukset erityisesti seuraavista asiakokonaisuuksista:

- rahastoista vastaavien kansallisten viranomaisten määrittely ja vastuunjako,

- rahastojen seurantakomiteoiden toimivalta ja kokoonpano,

- rahastoista myönnettävän rahoituksen tukikelpoisuusehdot,

- rahastojen ohjelmien kansallinen hallinnointi ja toimeenpano, ja

- rahastojen hallinnointiin osoitettavan teknisen avun käyttö ja hallinnointi.

**Organisointi**

Hankkeen vastuuhenkilöinä toimivat erityisasiantuntija Nina Routti-Hietala, erityisasiantuntija Sanna Virtanen ja erityisasiantuntija Elina Sillanpää. Säädösvalmisteluavustajana toimii Niina Koivunen.

Lainsäädäntöä valmistelemaan asetetaan työryhmä. Työryhmä valmistelee hallituksen esityksen muotoon ehdotuksen sisäasioiden rahastoja koskevaksi laiksi elokuun loppuun 2020 mennessä. Lisäksi työryhmä valmistelee ehdotuksen valtioneuvoston asetukseksi lokakuun loppuun 2020 mennessä.

Työryhmän puheenjohtajana toimii ylijohtaja Laura Yli-Vakkuri sisäministeriön kansainvälisten asioiden yksiköstä. Varapuheenjohtajana toimii neuvotteleva virkamies Pauliina Eskola sisäministeriön kansainvälisten asioiden yksiköstä.

Työryhmän jäsenet:

Sara Fahmy, lainsäädäntösihteeri, ulkoministeriö

Varajäsen Tommy Walkila, lainsäädäntösihteeri, ulkoministeriö

Paulina Tallroth, hallitusneuvos, oikeusministeriö

Liisa Sahanen, erityisasiantuntija, sisäministeriö, poliisiosasto

Varajäsen Susanna Sutinen, erityisasiantuntija, sisäministeriö, poliisiosasto

Linda Viitala, erityisasiantuntija, sisäministeriö, pelastusosasto

Varajäsen Wivi-Ann Wagello-Sjölund, neuvotteleva virkamies, sisäministeriö, pelastusosasto

Sanna Montin, erityisasiantuntija, sisäministeriö, maahanmuutto-osasto

Varajäsen Mari Helenius, erityisasiantuntija, sisäministeriö, maahanmuutto-osasto

Virpi Karjalainen, ylitarkastaja, sisäministeriö, rajavartio-osasto

Varajäsen Reijo Lahtinen, rajavartioylitarkastaja, sisäministeriö, rajavartio-osasto

Maarit Nikander, neuvotteleva virkamies, sisäministeriö, hallinto- ja kehittämisosasto

Varajäsen Sonja Lyytikäinen, erityisasiantuntija, sisäministeriö, hallinto- ja kehittämisosasto

Susa Seitala, sisäinen tarkastaja, sisäministeriö, sisäisen tarkastuksen yksikkö

Varajäsen Jyrki Pennanen, tarkastuspäällikkö, sisäministeriö, sisäisen tarkastuksen yksikkö

Kirsti Vallinheimo, budjettineuvos, valtiovarainministeriö

Varajäsen Jaana Vehmaskoski, erityisasiantuntija, valtiovarainministeriö

Jenni Hyvärinen, neuvotteleva virkamies, työ- ja elinkeinoministeriö, alueet ja kasvupalvelut, koheesiopolitiikka ja rakennerahastot

Varajäsen Päivi Poikola, ylitarkastaja, työ- ja elinkeinoministeriö, alueet ja kasvupalvelut, koheesiopolitiikka ja rakennerahastot

Juha-Pekka Suomi, vanhempi hallitussihteeri, työ- ja elinkeinoministeriö, alueet ja kasvupalvelut, kotouttaminen

Varajäsen Katja Vänskä-Rajala, erityisasiantuntija, työ- ja elinkeinoministeriö, alueet ja kasvupalvelut, kotouttaminen

Ville Törmälä, tulliylitarkastaja, Tulli

Varajäsen Janne Serni, tulliylitarkastaja, Tulli

Jenni Juslén, poliisitarkastaja, Poliisihallitus

Varajäsen Kaisa Turunen, ylitarkastaja, Poliisihallitus

Suvi Tiainen, suunnittelupäällikkö, Maahanmuuttovirasto

varajäsen Pekka Martin, projektipäällikkö, Maahanmuuttovirasto

Peter Kariuki, erityisasiantuntija, Etnisten suhteiden neuvottelukunta

Varajäsen Mia Luhtasaari, tarkastaja, Etnisten suhteiden neuvottelukunta

Sihteerit:

Nina Routti-Hietala, erityisasiantuntija, sisäministeriö, kansainvälisten asioiden yksikkö

Sanna Virtanen, erityisasiantuntija, sisäministeriö, kansainvälisten asioiden yksikkö

Elina Sillanpää, erityisasiantuntija, sisäministeriö, kansainvälisten asioiden yksikkö

Työryhmä voi kuulla asiantuntijoita.

Hankkeen osalta laaditaan erillinen viestintäsuunnitelma.

Asettamispäätöksen mukaisessa työryhmän kokoonpanossa on pyritty ottamaan huomioon naisten ja miesten välisestä tasa-arvosta annetun lain (609/1986) 4 a §:n mukainen edellytys, jonka mukaan valtion komiteoissa, neuvottelukunnissa ja muissa vastaavissa toimielimissä tulee olla sekä naisia että miehiä kumpiakin vähintään 40 prosenttia, jollei erityisistä syistä muuta johdu. Tätä edellytystä ei ole voitu täyttää hankkeen osalta täysimääräisesti. Esitettyjen jäsenten tehtävien ja vastuiden johdosta on katsottu perustelluksi noudattaa edustettuina olevien tahojen ehdotuksia työryhmän jäseniksi.

**Kustannukset ja rahoitus**

Työ tehdään virkatyönä ilman eri palkkiota. Mahdollisista matka- ja muista kuluista vastaa lähettävä taho.

Muut mahdolliset menot maksetaan momentilta 2601244.

Kansliapäällikkö Ilkka Salmi

Ylijohtajan sijaisena,

neuvotteleva virkamies Kalle Kekomäki

Automaattisesti päivittyvä allekirjoitusfraasi. Älä poista tätä kenttää, jos allekirjoitat asiakirjan sähköisesti.

|  |  |
| --- | --- |
|  |  |
|  |  |
|  | työryhmän puheenjohtaja, varapuheenjohtaja, jäsenet, varajäsenet ja sihteerit |
|  |  |
|  |  |